पुस २० गते सोमवार साँझ हतियारधारी सशस्त्र समूहले सप्तरीमा नेपाल प्रहरीका एक जना सहायक निरिक्षक असइको गोली हानी हत्या गर्यो । भारतीय सीमा जोडिएको सप्तरीको नर्घो गाविसको झौहरा चोक नजिकै साँझ करीब ६ बजे ४० बर्षीय असई रमेश सुब्बामाथि गोली हानिएको थियो । मोटरसाइकलमा आएका दुई जनाले गोली प्रहार गरेका थिए । उपचारका लागि रजविराज पुर्राइएका सुव्वालाई डाक्टरले मृत घोषणा गरे । घटनाको जिम्मेवारी मधेसमा सशस्त्र गतिविधि गरिरहेको अखिलत तरई मुक्ति मोर्चाले लियो । घटनाको जिम्मेवारी लिने मोर्चाका केन्द्रीय संयोजक जयकृष्ण गोइतले छुट्टै तराई राष्ट्रको माग गर्दै आएका छन् ।
